text: [{"text_idx": "#000001", "text": "Ja\u0301kup a\u0301 Borg: Ma\u0301li\u00f0 og lykilin er at fa\u0301a ein sigur i\u0301 morgin"}, {"text_idx": "#000003", "text": "Ja\u0301kup a\u0301 Borg s\u00e6r B36 sum favoritt i\u0301 uppger\u00f0ini i\u0301mo\u0301ti St Josep's, men sl\u00e6r fast at ta\u00f0 ver\u00f0ur torf\u00f8rt, og at ta\u00f0 mest umra\u0301\u00f0andi er at vinna i\u0301 morgin"}, {"text_idx": "#000005", "text": "Vit hava fingi\u00f0 or\u00f0i\u00f0 a\u0301 Ja\u0301kup a\u0301 Borg, h\u00f8vu\u00f0svenjara hja\u0301 B36. Hann grei\u00f0ir solei\u00f0is fra\u0301 fyrireikingunum hja\u0301 B36 til dystin: - Vit royna at fyrireika okkum so v\u00e6l sum gj\u00f8rligt, og ta\u00f0 er r\u00e6ttiliga li\u0301kt ti\u0301 vanliga. F\u00f8royskur fo\u0301tbo\u0301ltur er vor\u00f0in so proffesionellur, so fram i\u0301mo\u0301ti hv\u00f8jum dysti i\u0301 Betri-deildini eru fyrireikingarnar sera go\u0301\u00f0ar. Eg havi hugt meira eftir video og studera mo\u0301tst\u00f8\u00f0li\u00f0i\u00f0 meira enn vanligt, av ti\u0301 at eg ikki kenni St Joseps's so v\u00e6l. Nu\u0301 hava no\u0301gvir av leikarunum eisini fingi\u00f0 summarfri\u0301, so teir kunnu slappa meira av, og hugsa meira um hvi\u0301ld, at eta r\u00e6tt o.s.fr, solei\u00f0is at teir eru optimalt fyrireika\u00f0ir. Er ta\u00f0 ein fyrimunir at sp\u00e6la a\u0301 heimav\u00f8lli i\u0301 vandum umst\u00f8\u00f0um i\u0301 fyrra dystinum ? - Fleiri halda, at ta\u00f0 er betri at sp\u00e6la a\u0301 u\u0301tiv\u00f8lli fyrst, har man eventuelt kann fa\u0301a eitt u\u0301tivallarma\u0301l vi\u00f0 heim. Perso\u0301nliga da\u0301mar m\u00e6r v\u00e6l at sp\u00e6la fyrsta dystin heima, har vit koma at sp\u00e6la i\u0301 einum kendum umhv\u00f8rvi og frammanfyri okkara fjeparum. Men ta\u00f0 hugsi eg to\u0301 ikki so no\u0301gv um. B36 kom vi\u0301\u00f0ari i\u0301 Evropa i\u0301 b\u00e6\u00f0i 2005 og 2006. Seinastu a\u0301rini hevur ta\u00f0 veri\u00f0 n\u00e6r vi\u00f0 fleiri fer\u00f0ir, men ta\u00f0 hevur veri\u00f0 ju\u0301st ov stutt i\u0301 fleiri f\u00f8rum. I\u0301 fj\u00f8r tapti B36 tv\u00e6r fer\u00f0ir 2-1 i\u0301mo\u0301ti Nomme Kalju u\u0301r Eslandi i\u0301 tveimum t\u00f8ttum dystum. Samb\u00e6rt Ja\u0301kupi a\u0301 Borg, eru teir i\u0301 B36 sera motivera\u00f0ir uppa\u0301, at hesafer\u00f0 skal ta\u00f0 ver\u00f0a:"}, {"text_idx": "#000006", "text": "- Ta\u00f0 sp\u00e6lir heilt sikkurt inn, at vit hava veri\u00f0 n\u00e6r vi\u00f0 fleiri fer\u00f0ir seinastu a\u0301rini. Vit vo\u0301ru sera n\u00e6r vi\u00f0 i\u0301 Champions League i\u0301 2012, ta\u0301 vit taptu eftir brotssparkskapping i\u0301mo\u0301ti Linfield, og i\u0301mo\u0301ti Valetta i\u0301 2016. I\u0301 fj\u00f8r sp\u00e6ldu vit eisini tveir t\u00e6ttar dystir men ruku u\u0301t. So vit vilja sera gjarna koma vi\u0301\u00f0ari hesufer\u00f0. Leikararnir hava ikki uppliva at koma vi\u0301\u00f0ari i\u0301 Evropa, og eg havi heldur ikki roynt ta\u00f0; hv\u00f8rki sum venjari ella leikari. So ta\u00f0 hev\u00f0i veri\u00f0 stuttligt Ta\u00f0 ver\u00f0ur sja\u0301lvandi trupult, ti\u0301 vit kenna ikki mo\u0301tst\u00f8\u00f0uli\u00f0i\u00f0. Men vit eru ikki sm\u00e6dnir at siga, at lutakasti\u00f0 var gott, og at vit eru favorittar. B36 hevur ein ey\u00f0kendan leikha\u0301tt i\u0301 f\u00f8roysku kappingini. Li\u00f0i\u00f0 roynir at halda uppa\u0301 bo\u0301ltin, sty\u0301ra dystunum, og vinna bo\u0301ltin skjo\u0301tt ta\u0301 teir missa hann. Men fara Ja\u0301kup og B36 at koyra vi\u00f0 sama leikha\u0301tti i\u0301 hesum evropeisku uppga\u0301vunum:"}, {"text_idx": "#000009", "text": "Bresta saman um finalupla\u0301ss i\u0301 anna\u00f0kv\u00f8ld\nU15-genturnar sku\u0301gva\u00f0u alla mo\u0301tst\u00f8\u00f0u av vegnum\n13 ny\u0301ggir venjarar fingi\u00f0 pro\u0301gv"}, {"text_idx": "#000012", "text": "13 ny\u0301ggir venjarar fingi\u00f0 pro\u0301gv"}]